مزار شریف ده انفجار واقعه سی یوز بیردی.خودی منه شو حادثه نینگ مزار شریف نینگ مندوی سی ده یوز بیرگن لیگی قید ایتیلدی.افغانستان ایچکی ایش لر وزیرلیگی نینگ امنیتی موضوع لر بوییچه ارشد معینی جنرال ایوب سالنگی تیوتر آرقه لی بیرگن بیانات لری ده مزارشریف ده ایککینچی حوزه ده یوز بیرگن اوشبو انفجار واقعه سی عاقبتیده اوچ کیشی نینگ یاره لنگن لیگی نی بلدردی.کیین چه لیک بیریلگن معلومات لر ده اوشبو حادثه عاقبتیده تورت کیشی نینگ یاره لنگن لیگی بلدریلدی. بلخ ولایتی امنیه قوماندانی امنیت آمری عبدالرزاق قادری, بیر عراده میوه موتری گه جایلشتریلگن منفجره مواد نینگ ایککینچی حوزه ده انفجار ایتتریلگن لیگی نی بلدردی. عینی دمده قادری, اوشبو حادثه عاقبتیده یاره لنگن ۴ نفر نینگ کسل خانه گه انتقال ایتتریلگن لیک لری نی ایسله تیب اوتدی. قادری, اوشبو یاره لنگن کیشی لر دن ایککی نفری نینگ ساغلیق وضعیتی نینگ یمان ایکن لیگی نی بلدردی. اوشبو هجوم نینگ مسئولیتی نی هیچ بیر تمان اوز بوینی گه آلمه گن.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
